ALAQUÀS DÓNA A CONÉIXER A L'ALUMNAT EL SEU PATRIMONI A TRAVÉS DE RUTES HISTÒRIQUES PEL MUNICIPI
23/05/2025

# ALAQUÀS DÓNA A CONÉIXER A L'ALUMNAT EL SEU PATRIMONI A TRAVÉS DE RUTES HISTÒRIQUES PEL MUNICIPI

*   23/05/2025
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=22898

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22898%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20D%C3%93NA%20A%20CON%C3%89IXER%20A%20L%27ALUMNAT%20EL%20SEU%20PATRIMONI%20A%20TRAV%C3%89S%20DE%20RUTES%20HIST%C3%92RIQUES%20PEL%20MUNICIPI)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22898/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2025/2/22898/23052025whatsapp_image_2025-05-22_at_13_50_51_3_1_Form_4.jpg)](https://www.alaquas.org/ficheros/documentos/2025/2/22898/23052025whatsapp_image_2025-05-22_at_13_50_51_3_1_Form_10.jpg "<a href='https://www.alaquas.org/ficheros/documentos/2025/2/22898/23052025whatsapp_image_2025-05-22_at_13_50_51_3_1_Form_10.jpg' target=_blank><i class='fa fa-external-link' aria-hidden='true'></i>.ALAQUÀS DÓNA A CONÉIXER A L'ALUMNAT EL SEU PATRIMONI A TRAVÉS DE RUTES HISTÒRIQUES PEL MUNICIPI</a>")

L'activitat, en la qual ha participat l'alumnat de cinqué de primària, ha consistit en la realització d'un recorregut teatralitzat pel casc antic de la població dirigit per tècnics de Turisme.

L’alumnat de cinqué de primària dels centres educatius d’Alaquàs ha participat en una ruta històrica pel nucli antic de la població. Una iniciativa de l’Ajuntament d’Alaquàs amb l’objectiu de donar a conéixer l’alumnat el patrimoni material, immaterial, natural i humà del municipi mitjançant la seua participació activa i fora del seu entorn habitual escolar.

L’activitat, que s’ha dut a terme al llarg d’aquesta setmana en diferents torns i que ha tingut com a eix principal la història, ha consistit en un recorregut dirigit per dos tècnics de Turisme al llarg del qual s’han anat representant escenes de la vida quotidiana així com de fets històrics interpretats en diferents llocs per un grup de teatre.

Durant la ruta s’ha mostrat el Portal de València i Molí, que és actualment el principi del Carrer Major i el final de l’avinguda Miguel Hernández; l’Església de l’Assumpció de Nostra Senyora, mesquita musulmana de finals de 1300 i transformada en temple cristià després de la Reconquesta així com la Torre Vilaragut i la Casa Senyorial; el Portal de la Moreria, entrada al barri musulmà i porta d’accés al barri de la moreria, on es delimitiva la vila pel sud-est amb carrers que reflecteixen l’estructura tradicional dels barris musulmans; la plaça del Santíssim (soc), centre de reunió del comerç on musulmans i cristians mercadejaven els seus productes (agricultors, pastors, ollers, artesans…; el Forn de la Vila conegut com Forn de la Senyoria; Carrer Major i carrer Centre, com a línea de separació d’ambdues comunitats amb el tercer Portal d’entrada mirant cap a l’Església de la Mare de Déu de l’Olivar; plaça dels Ollers, centre artesanal; Castell Palau d’Alaquàs del segle XVI.

Amb aquesta activitat es fa partícip l'alumnat d'un període històric que es va desenvolupar a  la vila d'Alaquàs des del seu naixement en el segle XIII fins a l'expulsió dels moriscos en el segle XVII. Els fets, personatges i esdeveniments que durant la ruta es mostren, són autèntics i són fruit de la intensa documentació que s'ha realitzat per a la creació d'aquesta ruta històrica. Tant ciutats com municipis constitueixen autèntics museus vivents en què poder estudiar de manera directa el ric llegat del passat i els canvis soferts al llarg del temps. En el cas concret d'Alaquàs, el seu patrimoni cultural queda reflectit en aquesta ruta històrica en què el traçat més antic del municipi es transforma en un Museu Etnològic vivent en què el patrimoni té amb l'educació un dels seus mitjans més importants per al seu coneixement, difusió i conservació.